open-index/open-wikipedia-markdown huggingface dataset:
కుష్టువ్యాధి వ్యతిరేకపోరాటం

కుష్టువ్యాధిని, హేన్సన్ వ్యాధిగా పిలవబడే ఈ జబ్బును కనుక్కొని, చికిత్స చేయటం ఇప్పుడు చాలా సులువైనదిగా, ఇంతకు ముందు ఎప్పుడూ లేనంత సమర్ధవంతమైనదిగా పరిగణించబడుతుంది. 1983 నుండి బహుళఔషధచికిత్స ద్వారా నయం చేయటం సాధ్యం అయింది. ఈ చికిత్స భారతదేశ ఆరోగ్యకార్యక్రమాలలో విజయవంతంగా విలీనం చేయబడింది. అందువల్ల ఏటేటా కొత్తగా వచ్చే రోగుల సంఖ్య గణనీయంగా తగ్గింది. కాని 2005 నుంచి ఆ తగ్గుదల అంతగా లేదు. 2014 నాటికి ప్రపంచంలో ఏటా కొత్తగా వచ్చే రోగుల్లో 58 శాతం భారతదేశం నుంచే వస్తున్నాయి. 2013-14 లోనే 1.27 లక్షల కొత్తరోగులు భారతదేశంలో కనుగొనబడ్డారు. ఈ సందర్భంలో లాకమిషను వారు వెలువరించిన 256 వ నివేదికను పరిశీలించాలి.

కుష్టువ్యాధిసోకిన వ్యక్తులపట్ల చూపే వివక్షను పూర్తిగా తొలగించాలి. అలా చేయటం వల్లనే భారతదేశం జరిపే కుష్టువ్యతిరేక పోరాటంలో నూతన అధ్యాయం ఆరంభం అవుతుంది. ఈ నివేదిక ముఖ్యంగా 2005 నుంచి ఈ కుష్టునిర్మూలన పధకంలో వైఫల్యాలను ఎత్తిచూపింది. రాజ్యాంగంలో ప్రతిపౌరునికి అందవలసిన ఆత్మాభిమానం, సమానత, స్వేచ్ఛల విషయంలో లా కమిషను నివేదిక స్పష్టమైన సిఫారసులు చేసింది.2010 లో ఐక్యరాజ్యసమితి కుష్టు సోకిన వారిపట్ల ఎటువంటి వివక్ష చూపగూడదని చేసిన తీర్మానం గురించి గుర్తు చేసింది. అంగవైకల్యాలు కలవారి హక్కులను గౌరవిస్తూ అంతర్జాతీయంగా 2007 లో చేసిన తీర్మానాలను అనుసరించి కూడా అది మన కర్తవ్యం. ఈ నివేదికలో ముఖ్యంగా ముచ్చటించింది సమాజం ఈ రోగబాధితుల పట్ల సమాజం చూపే చిన్నచూపు గురించే.
న్యాయం చేయవలసిన చట్టాలే వీరి పట్ల వివక్షను చూపుతున్నాయి. కనుక అటువంటి చట్టాలను తొలగించాలి లేదా సవరించాలి. ఉదాహరణకు-1956 జీవితబీమాచట్టం వీరిపట్ల వివక్ష చూపుతుంది. కుష్టు సోకిన వ్యక్తికి ప్రాణప్రమాదం ఎక్కువగా ఉంటుంది కనుక అధిక మొత్తం ప్రీమియం చెల్లించాలి అని చెపుతుంది. ఇంకా 1955 హిందూవివాహచట్టం, 1939 ముస్లిం వివాహరద్దు చట్టం వంటి వ్యక్తిగత చట్టాలు కూడా వివక్షను సమర్ధిస్తున్నాయి. కుష్టువ్యాధిని చికిత్సకు సాధ్యం కాని, తీవ్రమైన దానిలా పరిగణించాయి. వాళ్లకు అందవలసిన రక్షణలు అందకుండా ఈ చట్టాలు చేశాయి. కనుక ఈ రోగబాధితులను ఉద్యోగాలల్లో, విద్యాసంస్ధల్లో ప్రధాన జనవాహినిలో కలసిపోయేలా ఎటువం
టి వివక్ష లేని చట్టాలు కావాలని చెప్పారు.

కాని వీరు చేసిన సిఫారసుల్లో కొన్ని విరుద్ధమైనవిగా కనుపించవచ్చు. కుష్టువ్యాధి బాధితులు ప్రత్యేకంగా, సమాజానికి దూరంగా కాలనీల్లో ఉంటున్నారు. వారి ఆధీనంలో గల ఆస్తులకు వారిని ఆ ఆస్తులకు యజమానులుగా, హక్కుదారులుగా చేయాలన్న సలహా. కాని ఈ కాలనీలు సమాజానికి దూరంగా వివక్షతో జీవనం గడపవలసిన పరిస్థితుల్లో ఉన్నాయి. కమిటీ సూచించిన విధంగా కాలనీలలో గల ఆస్తికి వారిని హక్కుదారులుగా చేయటం వల్ల వివక్ష తగ్గదు కదా. భారతదేశంలో గల సుమారు 850 కాలనీల సంలీనం చాలా గడ్డుసమస్య. అయినా మొత్తం మీద కమిషను సిఫారసులు ముందుచూపుతో, ప్రగతి పధంలో ఉన్నాయి. వాటిని వీలయినంత త్వరగా వాటిని అమలుపరచాలి.

## మూలాలు

## ఇతర లింకులు

వర్గం:ఉద్యమాలు
నర్సాపూర్ ఎక్స్‌ప్రెస్

రైలు నం.17255 / 17256 నరసాపురం - హైదరాబాదు - నర్సాపూర్ ఎక్స్‌ప్రెస్ ( తెలుగు : నర్సాపూర్ ఎక్స్‌ప్రెస్, నర్సపూర్ ఎక్స్‌ప్రెస్ ; హిందీ: - नरसापुर एक्सप्रेस) ఒక డైలీ రైలు. హైదరాబాదు దక్కన్ (నాంపల్లి), నరసాపురం స్టేషన్ల మధ్య ఈ రైలుకు 19 నిలుపుదల స్టేషన్లు, 79 మధ్యంతర స్టేషన్లూ ఉన్నాయి. ఈ రైలు హైదరాబాదులో 21:45 కు బయలు దేరి నర్సాపురానికి మరుసటి రోజు 08:40 కు చేరుతుంది. అదే విధంగా నరసాపురంలో 18:55 కు బయలుదేరి హైదరాబాదుకు మరుసటి రోజు 05:25 కు చేరుతుంది. ఈ రైలులో ఆరు ఎ.సి బోగీలు ఉంటాయి. ఇది గుడివాడ, విజయవాడ, గుంటూరు, నల్గొండ ల గుండా 461 కి.మీ ప్రయాణించి హైదరాబాదు చేరుతుంది.

## ఇంజను
ఇది హైదరాబాదు నుండి నర్సాపూరు వరకు కృష్ణరాజపురం లేదా గూటీకి చెందిన WDP4 ఇంజనుతో నడుస్తుంది.
## రేక్ షేరింగ్
* 17255/17256 నర్సాపూర్-హైదరాబాదు ఎక్స్‌ప్రెస్ 
* 17230/17229 హైదరాబాదు-త్రివేండ్రం శబరి ఎక్స్‌ప్రెస్

## కోచ్ల కూర్పు
ఈ రైలుకు 23 బోగీలు ఉంటాయి. ఆ కోచ్‌లు కూర్పు వివరాలు: -

## మూలాలు
* భారతీయ రైల్వే రిజర్వేషన్ ఎంక్వయిరీ

## మూలాలు

## బయటి లింకులు
* ఐఆర్‌సిటిసి ఆన్లైన్ ప్యాసింజర్ రిజర్వేషన్ సిస్టమ్

వర్గం:ఆంధ్రప్రదేశ్ రైలు రవాణా
వర్గం:తెలంగాణ రైలు రవాణా
వర్గం:ఆంధ్రప్రదేశ్ మెయిల్ / ఎక్స్‌ప్రెస్ రైళ్లు
భైరవయ్య

**భైరవయ్య** అసలు పేరు మన్‌మోహన్‌ సహాయ్. ఇతడు నిరసనకవిగా, దిగంబరకవిగా ప్రసిద్ధుడు. ఇతని విద్యాభ్యాసం నరసాపురం, విశాఖపట్నం, హైదరాబాదులలో నడిచింది. ఇతడు హైదరాబాదు నుండి వెలువడిన నవత త్రైమాస పత్రికకు సంపాదకుడిగా పనిచేశాడు. తర్వాతి కాలంలో ఆధ్యాత్మిక జీవితంలోకి వెళ్ళిపోయారు [తెలుగు అకాడమీ]

## రచనలు
### గ్రంథాలు
# రా
# విషాద భైరవం
### కథలు
# అక్షతలు
# అగ్ని శిఖ
# అడుగుల చప్పుడు
# అన్నపూర్ణ 
# అమ్మా...
# అల్లుడుగారొచ్చేశారండి
# ఇదంక్షేత్రం 
# ఇది ఇంతే
# ఉద్యోగం
# ఎగసాయం సెయ్యాలి కదండీ 
# కనిస్టీబు పెద్దప్పుడు
# కరణంగారి బి.ఏ. అల్లుడు 
# కామయ్యశెట్టి-కడుపునొప్పి
# కిట్టయ్య మేస్టారు
# గండపెండేరం
# గుండుసూది
# గువ్వదీపం
# చిరునవ్వొచ్చింది
# డూయూలవ్ మీ?
# తలవంచుకో బ్రదర్
# తాపీమేస్త్రీ తవిటయ్య
# తిమింగిలం
# ది డర్టీ డాగ్
# దెయ్యం వదిలింది
# దేశం రాళ్లేసింది
# ధర్మసూక్ష్మం
# నష్ట పరిహారం
# నీ శ్రాద్ధంబెట్ట...
# పగిలిన నవ్వు
# పరువా-మరోటా
# పాపం చిట్టబ్బాయండి
# పిచ్చిదేముడు
# పుష్కలావర్తుడు 
# పెసరట్ల పెద్దబ్బాయి 
# బలవంతమైన సర్పము 
# బ్రద్దలైన చీకటి
# భూషలు గావు...
# మంచి గంధపు చెక్క 
# మామ్మగారంటే మామ్మగారండీ
# మునగపల్లె
# మున్సబ్ గారంటే
# యెప్పుడూ మావేనేటండి 
# రాజేంద్రుడెవ్వడు?
# రాబందునీడ
# రాములోరు పూనారటండి 
# రేడియో టాకీ
# వారంరోజులు బెంచీ ఎక్కరా 
# శరీరమాద్యం... 
# సబలాం ప్రపద్యే
# సాలెగూడు
# సీతారామాభ్యాన్నమ:
## రచనల నుండి ఉదాహరణ

నేను చెరచబడ్డ గీతాన్ని
నగ్నంగా నడివీధిలో కాటేసిన భూతాన్ని
స్వార్థపు కాంక్రీటు తొడలమధ్య
నలిపివేయబడ్డ రాగాన్ని
కీర్తి రతి తీరని బాబాకరుల
భయంకర
నఖక్షతాలకి, దంత క్షతాలకి
పుళ్ళుపడి కుళ్ళిపోయిన వక్షాన్ని
నేను గీతాన్ని !
కేరింతలు కొట్టి
పరులకైత తమదని భేరి మ్రోగించి
చలామణి చేయించే
చాపల్యుల చవకబారు కామోద్రేకానికి
చచ్చి పుచ్చిపోయిన పిండాన్ని
ముద్రాక్షతలతో తమ రాక్షసత్వాన్ని
లిఖించుకోవాలని
తాపత్రయపడే తుచ్ఛులు
స్వైరవిహారం చేసిన శరీరాన్ని
రసాన్ని వదిలి
రాక్షసత్వాన్ని ప్రతిబింబించిన రూపాన్ని
నేను గీతాన్ని
అసహ్యంగా - అసభ్యంగా
బహిరంగంగా - బాహాటంగా
సిగ్గులేక - చాకచక్యంలేక
నీచంగా - ఛండాలంగా
చెరచబడ్డ గీతాన్ని
చిత్రించబడ్డ భూతాన్ని!


## మూలాలు

వర్గం:1942 జననాలు
వర్గం:పశ్చిమ గోదావరి జిల్లా కవులు
వర్గం:దిగంబర కవులు
వర్గం:పశ్చిమ గోదావరి జిల్లా రచయితలు
వర్గం:సంపాదకులు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వాస్కో డ గామా రైల్వే స్టేషను

**వాస్కో డ గామా రైల్వే స్టేషన్** భారతదేశం, గోవా రాష్ట్రం లోని వాస్కో డ గామా పట్టణానికి సేవలు అందిస్తుంది. ఇది భారతీయ రైల్వేలు నందలి, నైరుతి రైల్వే జోన్ లోని హుబ్లీ రైల్వే డివిజను పరిధిలోకి వస్తుంది. .

## పునరుద్ధరించిన స్టేషన్ భవనం
పునరుద్ధరించిన స్టేషన్ భవనం, వాస్కో-డా-గామా  కొత్త రైల్వే కమ్యూనిటీ హాల్‌ను 2015 జూన్ 26న రైల్వే మంత్రి సురేష్ ప్రభాకర్ ప్రభుచే ప్రారంభించబడింది.

## మూలాలు

## వెలుపల లంకెలు

వర్గం:గోవా రైలు రవాణా
వర్గం:నైరుతి రైల్వే స్టేషన్లు
వర్గం:హుబ్లీ రైల్వే డివిజను స్టేషన్లు
వర్గం:భారతదేశపు రైల్వే స్టేషన్లు
వర్గం:గోవా రైల్వే స్టేషన్లు
నాగార్జున ఎక్స్‌ప్రెస్

**నాగార్జున ఎక్స్‌ప్రెస్** రైలు భారతదేశం లోని భారతీయ రైల్వేలు లోని దక్షిణ మధ్య రైల్వేచే నడుపబడి ప్రస్తుతము నిలిపివేయబడిన ఒక రైలు.
## చరిత్ర
నాగార్జున ఎక్స్‌ప్రెస్ మొదట సికింద్రాబాదు-గుంటూరు మధ్య నడుపబడెను. తరువాత తెనాలి కూడలి వఱకు పొడిగింపబడెను. ఈ రైలు దాని పాత సంఖ్య7005/7006 స్థానంలో 2719/2720 గా మారి, అప్పటి నుండి సూపర్ ఫాస్ట్ రైలుగా హోదా హెచ్చింపబడెను. పిదప విశాఖపట్నం-తెనాలి మధ్య నడిచే జన్మభూమి ఎక్స్ ప్రెస్ సికిందరాబాదుకు పొదిగింపబడిన దరిమిలా, ఈ నాగార్జున ఎక్స్ ప్రెస్ రైలు రద్దు చేయబడెను.
center|thumb|సికిందరాబాదు - విశాఖపట్నం మధ్య నడిచే జన్మభూమి ఎక్స్ ప్రెస్

### రద్దు

ఈ రైలు 2007 సం. జూన్ మూడవ వారంలో రద్దు చేయబడింది, 2805/2806 విశాఖపట్నం - తెనాలి జన్మభూమి ఎక్స్‌ప్రెస్ సికింద్రాబాద్ వరకు పొడిగించ బడింది.

## బయటి లింకులు
* దక్షిణ మధ్య రైల్వే

వర్గం:ఆంధ్రప్రదేశ్ రైలు రవాణా
వర్గం:దక్షిణ మధ్య రైల్వే ఎక్స్‌ప్రెస్ రైళ్ళు
వర్గం:దక్షిణ మధ్య రైల్వే జోన్
వర్గం:విజయవాడ రైల్వే డివిజను
కొత్తపల్లి సత్యశ్రీమన్నారాయణ

**కొత్తపల్లి సత్యశ్రీమన్నారాయణ** నిరసన కవులలో ఒకడిగా ప్రసిద్ధుడు, సహజత్వాన్ని పోషిస్తూనే సాహిత్యానికి కొత్తదనాన్ని తెచ్చిన కవి,  వృత్తి రీత్యా నిజాయితీపరుడుగా రిటైర్ అయిన విద్యుత్ శాఖ డివిషనల్ ఇంజనీర్, రాజమండ్రి సమీపాన కోరుకొండ మండలం అచ్చుతాపురం గ్రామం లో 1947, డిసెంబర్ 31న కొత్తపల్లి నారాయణ దాసు, ఆళ్వారమ్మ దంపతులకు జన్మించాడు. తల్లిదండ్రులిద్దరూ  ఆంధ్ర వాల్మీకి  శ్రీ వావిలికొలను సుబ్బారావు ( వాసుదాస ) స్వామి వారి శిష్యులు, వాసుదాస స్వామి ఆధ్యాత్మిక, సాహిత్య ప్రభావం ఈ కుటుంభం ఫై అప్పటికే సుదీర్ఘం గా ఉంది. 

## రచనలు
# వెలుతురు పిట్టలు  (1974)                                                                                                                                                                                                                                                                                                                                                      పిట్టల్లా ,  పిట్టల గొంతులు వీడిన పాటల్లా,  పాటలు చేరిన గాలుల్లా,  ఎగిరే స్వేచ్ఛ నా జీవితేచ్చ ******  శిలువెక్కగలిగిన వాడే సింహాసనానికి అర్హుడు ******     చివరినుంచి మొదలుకు నడిచిన నాకు  చివరవతల ఏముందో చెప్పేదెవరూ ?                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               హై స్కూల్ లో కలం పట్టినప్పటికీ, ఈ పద చిత్రాల్ని  కాకినాడ లో మహా కవి ఆవంత్స సోమసుందర్ గురువుగారయిన భాగ్యంతో సృజించాడు. ఇంజనీరింగ్ తో పాటూ "వెలుతురు  పిట్టల"కు రెక్కలు వచ్చాయి. గురువు గారి సుదీర్ఘ పరిచయం ( 60 పేజీలకు పైగా ముందుమాట ) తో కావ్యం ప్రచురణ అయ్యింది. అవార్డులను గెలవటమే కాక, మహా కవి ఆరుద్ర "సమగ్ర ఆంధ్ర  సాహిత్యం" లోనూ, ప్రొఫెసర్ వెల్చేరు నారాయణరావు (USA ) గారి Hibiscus on the Lake: Twentieth-Century Telugu Poetry from India లో స్థానం పొందింది.

# అక్షరంలో అంతరిక్షం  (1995)
# స్వస్థాన మిత్రుడు
# వామన  విశ్వం

## పురస్కారాలు
# నూతలపాటి గంగాధరం సాహిత్య పురస్కారం  - వెలుతురు పిట్టలు గ్రంథానికి
# ఫ్రీవర్స్ ఫ్రంట్ పురస్కారం - వెలుతురు పిట్టలు గ్రంథానికి
# తెలుగు విశ్వవిద్యాలయ పురస్కారం - అక్షరంలో అంతరిక్షం గ్రంథానికి

## మూలాలు

వర్గం:1947 జననాలు
వర్గం:2009 మరణాలు
వర్గం:తెలుగు కవులు
తలసరి ఆదాయం

**తలసరి ఆదాయం,** అనగా ఏదైనా ఒక ప్రాంతంలో ఒక మనిషికి సగటున లభించే ఆదాయం. ఆ ప్రాంతంలో అన్ని రకాలుగా వచ్చే ఆదాయాన్ని (స్థూల జాతీయోత్పత్తి) లెక్కించి జనాభాతో భాగించగా వచ్చేదాన్ని తలసరి ఆదాయం అంటారు.
## శ్రేయస్సుకు కొలమానం
తలసరి ఆదాయం = మొత్తం ఆదాయం/జనాభా. తలసరి ఆదాయం దేశం అభివృద్ధికి కొలమానంగా వాడుతారు (ముఖ్యంగా ఇతర దేశాలతో పోల్చేటప్పుడు). అది దేశ జీవన ప్రమాణాలను అంచనా వేయటానికి కూడా ఉపయోగపడింది.దీనిని ఎక్కువగా వాడే కరెన్సీలలో (రూపాయి లేదా డాలర్) వెల్లడిస్తారు. ఎందుకనగా జీడీపీ వగైరావన్ని అందులోనే లభిస్తాయి. ఇందులో అయితే వివిధ దేశాలతో పోల్చడానికి చాలా సులువుగా ఉంటుంది. ఏఏ దేశం ఏ స్థానంలో ఉందో తెల్సుకోవచ్చు.

## విమర్శలు
దీనిని అభివృధ్ధికి సూచికగా వాడటంలో చాలా లోపాలు ఉన్నాయనే విమర్శకులూ లేకపోలేదు.
### వారు చెప్పే లోపాలు
# తలసరి ఆదాయమును కాలంతో పాటు పోల్చేటప్పుడు ధరల పెరుగుదలతో సరి చేయాలి. లేకపోతే ద్రవ్యోల్బణ ప్రభావం వలన ఎక్కువ పెరుగుదల కనిపిస్తుంది. మన అంచనా తప్పుతుంది. 
# అంతర్జాతీయంగా పోల్చేటప్పుడు ఆ ఆ దేశాల మారక విలువలలో కనిపించని జీవన వ్యయంలోని తేడాల వల్ల మన అంచనాలు వక్రీకరింబడతాయి. మన లక్ష్యం జీవన ప్రమాణాలను పోల్చడానికి కాబట్టి తలసరి ఆదాయాన్ని ఆయా దేశాల కొనుగోలు శక్తిని అనుసరించి సరి చేయగలిగితే నిజమైన ఫలితాలు వస్తాయి. అప్పుడు కచ్చితమైన అంచనా, నిజమైన భేదాలు తెలుస్తాయి.
# ఇది సగటు విలువ కనుక ఆదాయ పంపిణీ గురించి స్పష్టమైన అవగాహన రాదు. ఒకవేళ ఆ పంపిణీ వక్రంగా ఉన్నచో ఎక్కువ భాగస్తులైన బీద వర్గం ఉన్నా తక్కువ మంది ఉన్న ధనిక వర్గం వలన తలసరి ఆదాయం భారీగా మారుతుంది. కాబట్టి “మధ్యస్థ” విలువ దీనికి ఎక్కువ ఉపయోగ పడుతుంది. ఎందుకనగా ఇది ధనిక వారి వలన ఎక్కువగా మారదు.
# ద్రవ్య రూపంలో లేని ఆదాయలు ఉదాహరణ: కుటుంబంలో చేసే సేవలు, వస్తుమార్పిడి ద్వారా జరిగే లావాదేవీలు మొదలైనవి ఇందులో కలవవు. వీటి ద్వారా వచ్చే ఆదాయం దేశదేశానికి మారుతుంది.
# ఇందులో ఆదాయం ఏ ఏ మూలాల నుంచి వస్తుందో తెలియదు. అనగా అభివృద్ధికి ఉపయోగపడే రంగాల్లోనా (వైద్య, విద్య, రవాణా వగైరాలు) లేక స్వప్రయోజనాల కోసమో తెలియదు.
## మూలాలు

## బయటి లింకులు
వర్గం:ఆదాయం
అక్ర మోనోరైల్

**అక్ర మోనోరైల్** ప్రణాళిక మోనోరైల్ సిస్టమ్ అక్ర, గ్రేటర్ అక్ర ప్రాంతము, ఘనా లకు ఉంది ..
ప్లానింగ్ కొనసాగుతోంది. ప్రతిపాదిత మోనోరైల్ ప్రాజెక్ట్ ఒక సంవత్సరంలో పూర్తవుతుంది. నిర్మాణం కాలంలో 15,000 ఉద్యోగాలు సమకూరుస్తుంది. ప్రాజెక్టు పూర్తి చేసినప్పుడు ఇది గానెయన్ ప్రజలకు 1,000 మందికి పూర్తి సమయం ఉద్యోగాలు అందించుతుందని భావిస్తున్నారు. 

## మూలాలు

వర్గం:ప్రతిపాదిత మోనోరైళ్ళు
వర్గం:ఘనా రైలు రవాణా
వర్గం:ఘనా ప్రతిపాదిత మౌలిక సదుపాయాలు
మెనిస్కస్

**మెనిస్కస్** అనగా ఒక ద్రవ పదార్థం యొక్క ఉపరితల ప్రదేశంలో ఏర్పడే వక్రత. అది చూచుటకు నెలవంక వలే ఉండును. గ్రీకు భాషలో నెలవంక అనగా “మెనిసి” అని అర్థం. ఆ మాట నుండి “ మెనిస్కస్ “ పుట్టింది. అది ద్రవం యొక్క “తలతన్యత” వలన ఏర్పడుతుంది. ద్రవం బట్టి లేక ఆ పాత్రను బట్టి అది కుంభాకారం లేక పుటాకారంగా ఉండును. ద్రవ పదార్థపు కణాల మధ్య ఆకర్షణ ఎక్కువ ఉన్నచో కుంభాకారం వచ్చును. ఉదా: పాదరసం, గాజు. అదే ఆ ద్రవం వున్న పాత్రతో ఆకర్షణ ఎక్కువ వుంటే పుటాకారం వచ్చును. ఉదా: నీరు, గాజు.

## మెనిస్కస్, దాని కొలత
ఏదైనా సాధనంతో ద్రవాన్ని కొలిచేటప్పుడు కచ్చితమైన కొలత కోసం దాని మెనిస్కస్ ను కూడా పరిగణలోకి తీసుకోవాలి. దృష్టి దోషం నివారించుటకు మెనిస్కస్ యొక్క బిందువు (అనగా కుంభాకారం యొక్క శిఖరం లేకపోతే పుటాకారం యొక్క అడుగు ) దగ్గర వున్న విలువ తీసుకోవాలి. గాజు సాధనాలు తయారుచేసేవాళ్ళు మెనిస్కస్ ను పరిగణనలోకి తీసుకొనే తయారుచేస్తారు. మాములుగా అయితే నీటిని ద్రవముగా పరిగణనలోకి తీసుకుంటారు.

## కాపిల్లరి చర్య
ఇది మొక్కలలో ట్రాన్స్పిరేషన్ లో కీలక పాత్ర పోషించును. ఒక సన్నటి గొట్టాన్ని నీటిలో పెడితే నీరు గొట్టం లోపల పైకి ఉబికి వచ్చును. పైన పుటాకార మెనిస్కస్ ఏర్పడును. నీటిని 2πrdσ శక్తితో అది పైకి లాగును. ఇక్కడ σ అనగా తలతన్యత. నీటి సంబంధిత ద్రవాలు అన్ని ఇలాగే ఉండును. అదే కుంభాకార మెనిస్కస్ ను ఏర్పరచేవన్నీ కిందికి లాగబడును. ఉదా: పాదరసము మొ||

వర్గం:భౌతిక శాస్త్రం
వర్గం:ద్రవ పదార్థాలు
జమ్మూ-పూంచ్ రైలు మార్గము

**జమ్మూ-అఖ్నూర్-రాజౌరి-పూంచ్ రైల్వే** ఒక రైలు మార్గము జమ్మూ తావి నుండి చారిత్రాత్మక నగరం అఖ్నూర్ నుండి పూంచ్ వయా కాలీథ్-దూరీ-చౌకీ చౌరా-భంబ్ల-నౌషేరా-రాజౌరి వరకు ప్రతిపాదించబడింది. ఈ రైలు మార్గము (లైన్) 2012 మార్చి 22 న ప్రత్యేక ఒక జాతీయ ప్రాజెక్ట్‌గా ప్రకటించారు.

భారతదేశం మాజీ రైల్వే మంత్రి, ముకుల్ రాయ్, నాలుగు కీలక జాతీయ ప్రాజెక్టులు చేర్చడం జరిగింది. అవి బిలాస్‌పూర్-మండి-లెహ్ రైలు మార్గము, **జమ్మూ-పూంచ్**, తనక్‌పూర్-బాగేశ్వర్ రైలు మార్గము, రూపై-పరశురామ్‌కుండ్ రైలు మార్గములుగా ఉన్నాయి.

## ఇవి కూడా చూడండి

* జలంధర్-జమ్మూ రైలు మార్గము
* జమ్మూ-బారాముల్లా రైలు మార్గము
* శ్రీనగర్–కార్గిల్–లెహ్ రైలు మార్గము
* బిలాస్‌పూర్-మనాలీ-లెహ్‌ రైలు మార్గము
* ఉత్తర రైల్వే

## మూలాలు

## వెలుపలి లంకెలు

వర్గం:ఫిరోజ్‌పూర్ రైల్వే డివిజను
వర్గం:ఉత్తర రైల్వే జోన్
వర్గం:భారతదేశం లోని ప్రతిపాదిత రైల్వే లైన్లు
వర్గం:భారతీయ పర్వత రైల్వేలు
వర్గం:జమ్మూ కాశ్మీరు రైలు రవాణా
వర్గం:ఉత్తర భారతదేశం రైలు మార్గములు
హైడ్రోఫైల్

హైడ్రోఫైల్ అనగా గ్రీకు భాషలో నీటిని ప్రేమించునది అని అర్థం. అంటే ఏదైనా అణువు లేక అణుసమూహం నీటికి ఆకర్షించబడి దానిలో కరిగినచో దానిని హైడ్రోఫైల్ అంటారు.
### హైడ్రోఫైల్ అయిన అణువులు
ఏదైనా అణువు నీటికి ఆకర్షించబడే లేక దానిలో కరిగే స్వభావం ఉన్న వాటిని హైడ్రోఫైల్ అంటారు. ఈ పదార్థాలకు గాలిలో నుంచి నీటిని లాక్కునే స్వభావం ఉంటుంది. ఉదా: పంచదార, ఉప్పు మొ|| ఉష్ణగతిక ప్రకారం అనుకూలం కావున ఇవి నీటిలోనే కాకుండా మిగతా ధ్రువ పదార్థాలలో కూడా కరుగుతాయి. కణ పొరల్లో కూడా హైడ్రోఫిలిక్, హైడ్రోఫోభిక్ భాగాలు ఉంటాయి. వీటిలో ఛార్జ్ ధ్రువీకరణ జరుగుట వలన, దాని వలన హైడ్రోజన్ బంధం జరిగే అవకాశం ఉండుట వలన ఇవి నీటిలో, ఇతర పోలార్ పదార్థాలలో కరుగుతాయి కానీ నూనె మొ|| పదార్థాలలో కరగవు. కాబట్టి హైడ్రోఫిలిక్, హైడ్రోఫోభిక్ పదార్థాలను పోలార్, నాన్ పోలార్ పదార్థాలు అని కూడా అనుదురు. అయినప్పటికీ కొన్ని హైడ్రోఫిలిక్ పదార్థాలు నీటిలో కరగవు. ఈ మిశ్రమాలను “ కొల్లాయిడ్ “ అంటారు. సబ్బులకు మాత్రం ఒక వైపు హైడ్రోఫిలిక్ తల మరియొక వైపు హైడ్రోఫోభిక్ తోక ఉండి నీరు, నూనె రెండీటిలో కలుస్తుంది.
“ఒకవేళ ప్రతి 5 కర్బన అణువులకు ఒకటి కన్నా ఎక్కువ న్యుట్రల్ హైడ్రోఫైల్ ఉన్నా లేకపోతే ప్రతి 7 అణువులకు ఒకటి కన్నా ఎక్కువ ఛార్జ్ కల హైడ్రోఫైల్ ఉన్నా” ఒక శాతం బరువు కన్నా ఎక్కువ కరుగుతుంది.
## హైడ్రోఫిలిక్ కెమికల్స్
ద్రవహైడ్రోఫిలిక్ పదార్థాలను ఘన పదార్థాలను కలపడం ద్వారా మనకు కావాల్సినంత పరిణామములో కరిగేలా చేయవచ్చు. 
## ద్రవ కెమికల్స్
## ఆల్కహాల్స్
ఆల్కహాల్స్ లో (-OH) గ్రూపులు ఉండుట వలన పోలార్ అవుతుంది కానీ కర్బన వరుస వలన నాన్ పోలార్ అవుతుంది. కర్బన వరుస పెరిగే కొద్ది నాన్ పోలార్ స్వభావం తగ్గిపోతుంది. మితనాల్, ప్రొపనాల్ లు నీటిలో కరుగుతాయి కానీ బ్యుటనాల్ కరగదు.
## ఘన కెమికల్స్
## సైక్లోడెక్స్ట్రిన్స్
హైడ్రోఫోభిక్ అణువులను హోస్ట్లు బంధించదం ద్వారా ఫార్మాస్యూటికల్ సొల్యుశన్స్ తయారుచేయడానికి ఉపయొగిస్తారు. కాబట్టి ఇవి శరీరాల్లోకి చొచ్చుకుపోతాయి, అలా కొన్ని రకాల కెమికల్స్ విడుదల కావడానికి ఉపయొగపడుతుంది. ఉదా: జోసఫ్ పిత స్టడీలో టెస్టొస్టిరోన్ని HPBCDతో కలపడము ద్వారా 95% టెస్టొస్టిరాన్ పీల్చుకుంటుంది. లేకపోతే 40% మాత్రమే పీల్చుకొనబడుతుంది.
## హైడ్రోఫిలిక్ పొర వడపోత
దీనిని వివిధ ద్రవాలను వడపోయడానికి చాలా పరిశ్రమలలో వాడతారు. దీనిని వైద్య, జీవపరమైన మొ|| శాఖల్లో బాక్టీరియా, వైరస్, ప్రోటీన్, డ్రగ్స్ మొ|| వాటిని వడపోయడానికి ఉపయొగిస్తారు. హైడ్రోఫిలిక్ పదార్థాలకు ఉదా: ప్రత్తి, సెల్యులోస్, కొల్లొయిడ్స్ .

మిగతా విధాల లాగా కాకుండా ఇందులో ఆ పదార్థాలు తడి స్థితిలో ఉండవలసిన అవసరం లేదు. ఎక్కువ భాగం చల్ల ద్రవాలనే వడపోయడానికి ఉపయొగించినా కొత్త పద్ధతుల్లో వేడి ద్రవాలకు కూడా ఉపయొగిస్తున్నారు.
## మూలాలు

## ఇతర లింకులు

వర్గం:రసాయన ధర్మములు
ఆర్థిక మిగులు

## ఆర్థిక మిగులు
ఆర్థిక శాస్త్రము ప్రకారం “ ఆర్థిక మిగులు “ లేక “ మార్శల్ మిగులు “ అనగా రెండిటిని సూచిస్తుంది. వినియోగదారుని మిగులు అనగా వాళ్ళు ఏదైనా వస్తువుకు పెట్టగల అత్యధిక ధర కన్నా తక్కువ ధరకే వస్తువును పొందడం. తయారీదారుని మిగులు అనగా వాళ్ళు ఏదైనా వస్తువును అమ్మాలనుకున్న అత్యల్ప ధర కన్నా ఎక్కువ ధరకే దానిని అమ్మడం.
మార్క్స్ శాస్త్రము ప్రకారం మిగులు అనేది విలువకు, ఉత్పత్తికి, శ్రమకు కూడా చెందుతుంది. 
### అవలోకనము
ఈ పదాన్ని ఆర్థిక శాస్త్రకారుడు పాల్ ఎ బరన్ గుత్తాధిపత్యాన్ని గురించి చెప్పడానికి సృశ్తించాడు. పాల్ స్వీజీతో కలిసి దీనిని మరింత లోతుగా పరిశోధించాడు. మార్క్స్ కార్మిక సిద్ధాంతాలతో దీనిని వివరించాడు. సరఫరాకు డిమాండ్ కు రేఖా చిత్రం గీస్తే డిమాండ్ కు కింద, సమతౌల్య ధరకు పైన ఉండే వైశాల్యాన్నే వినియోగదారుని మిగులు అంటారు. అలాగే సరఫరాకు పైనా సమతౌల్య ధరకు కింద ఉన్న వైశాల్యమే ఉత్పత్తిదారుని మిగులు. అంటే వినియోగదారుడు ఎక్కువ ధర అయినా పెట్టడానికి సిద్ధపడ్డాడు. అలాగే ఉత్పత్తిదారుడు తక్కువ ధరకు అయినా అమ్మడానికి సిద్ధపడ్డాడు.

### వినియోగదారుని మిగులు
అనగా వినియోగదారుడు ఒక వస్తువుకు అత్యధికంగా ఎంత ధర పెట్టగలడో, ఎంత పెడుతున్నాడో దానికి మధ్య తేడా. ఒకవేళ వినియోగదారుడు ఉన్న ధర కన్నా ఎక్కువ ధర పెట్టుటకు సిద్ధముగా ఉంటే తను లాభపడ్డట్టే. ఉదాహరణకు త్రాగు నీరు. బ్రతకడానికి అవసరము కాబట్టి నీటి కొరకు ఎంత పెట్టడానికైనా మనిశి సిద్ధపడతాడు. అలాగే తను త్రాగే మొదటి కొన్ని లీటర్ల మీద ఎక్కువ లాభపడతాడు (చావును తప్పిస్తుంది కాబట్టి). 
వినియోగదారుడు పెట్టగల అత్యధిక ధర మొదటి యూనిట్ కు పెట్టగల అత్యధిక ధర, రెండవ యూనిట్ కు పెట్టగల అత్యధిక ధర, అలా అలా. ఆ ధరలు తగ్గుకుంటూ వెళ్తుంది. తనకు మిగులు ఎప్పుదు అత్యధికంగా వస్తుందో అంత ఖర్చు పెడతాడు వినియోగదారుదు. ఇది ఎప్పుడు అనగా చివరి యూనిట్ ధర కూడా మార్కెట్ ధర కన్నా ఎక్కువ ఉన్నప్పుడు. ప్రతి వినియోగదారుని మిగులు కలిపితే మొత్తం మిగులు వస్తుంది. 
### సరఫరా , డిమాoడ్ నుoచి లెక్కిoపు
వినియోగదారుని మిగులు డిమాండ్ కు కింద, మార్కెట్ ధరకు పైన ఉన్న వైశాల్యం. ఒకవేళ అది ఒక రేఖ అయినచో అది ఆ త్రిభుజ వైశాల్యం. 
ఇక్కడ Pmkt అనగా మార్కెట్ ధర. Pmax అనగా కొన్న వస్తువు సున్నాకు పడిపోయినప్పుడు. మిగతా వాటికి ఇంటిగ్రల్ క్యాలుకులస్ వాడి కనుక్కోవచ్చు.
ఇక్కడ దీనిని బట్టి ఒకవేళ సమతౌల్య ధర పెరిగినా లేక సమతౌల్య వస్తువు పెరిగినా మిగులు తగ్గుతుంది.

### ధర తగ్గినప్పుడు లాభాల పoపకo
ఒకవేళ సరఫరా పెరిగితే ధర తగ్గుతుంది, మిగులు పెరుగుతుంది. ఇది రెండు వర్గాల ప్రజలకు లాభం చేకూరుస్తూంది. ఒకటి ఇంతకు ముందు కొనేవాళ్ళు ఇంకా ఎక్కువ కొంటారు కావున ఎక్కువ మిగులు సాధిస్తారు. ఇంతకు మొందు కొనే స్తోమత లేనివాళ్ళు కూడా కొంతమంది కొంటారు. ఉదాహరణకు ఒక రేఖా చిత్రాన్ని తీసుకోండి. ధర తగ్గినప్పుడు ఇంతకు ముందు కొనేవాళ్ళ కింద కొద్దిగా పెరుగుతుంది (ఒక దీర్ఘచతురస్రo) అలాగే కొత్తగా ఒక త్రిభుజం కలుస్తుంది వైశాల్యములో . ఇలా లాభాల పంపకం జరుగుతుంది.
### వన్ హాఫ్ నియమo
ఇది ఒక డిమాండ్ దగ్గర సరఫరాలో మార్పు ద్వారా వినియోగదారుని మిగులు కడుతుంది. ఒకవేళ అది రేఖా చిత్రము అయితే ఆ తేడా ఒక చతుర్భుజము.
ఇక్కడ CS= వినియోగదారుని మిగులు Q0, Q1 అనగా ఇంతకు ముందు, ఇప్పుడు ఉన్న డిమాండ్ P0, P1 అనగా ఇంతకు ముందు, ఇప్పుడు ఉన్న ధరలు.

వర్గం:ఆర్థిక శాస్త్రము
డోలనము

“ఓసిలేషన్” అనిన ఏదైనా ఒక మధ్యస్థ స్థితిని లేక రెండు కాని ఎక్కువ స్థితులను ప్రామాణంగా చేసుకొని సమయముతో పాటు పునరావృతం చేయడం.కొన్ని సందర్భాలలో దీనికి బదులు “వైబ్రేషన్” అన్న పదం వాడుతారు. దీనికి లోలకం మంచి ఉదాహరణ. ఇది ఒక భౌతిక శాస్త్రం అనే కాకుండా అన్ని చోట్లా కనిపిస్తుంది. మనిషి గుండె చప్పుడు కానీ, వాద్య పరికరాల్లోని తీగ పరికరాలు కానీ, ఆర్థిక శాస్త్రంలోని వ్యాపార చక్రాలు కానీ, నరాల కణాల క్రమ తొలగింపు కానీ, జియాలజీ లోని భూఉశ్ణ గీజర్లు కానీ, ఆవరణ శాస్త్రం లోని ప్రిడేటర్ – ప్రే సంబంధాలలో కానీ, సెఫైడ్ నక్షత్రాల పరిణామ క్రమ పెరుగుదల కానీ, ఎక్కడ చూసినా దీని ఉనికి లేని రంగం లేదు. 
## సాధారణ హార్మోనిక్ ఓసిలేటర్
అతి సాధారణమైన యాంత్రిక ఓసిలేటర్ కు ఉదాహరణగా హార్మొనిక్ ఓసిలేటర్ ను చెప్పొచ్చు. ఇందులో ఒక వస్తువును ఒక స్ప్రింగుకు అమర్చి కేవలం దాని బరువు, స్ప్రింగ్ శక్తులే ఆధారంగా వదిలేయదం జరుగుతుంది. దీనిని ఒక మేజు మీద పెట్టి కుడా ఉంచవచ్చు. స్ప్రింగ్ సాథారణ స్థితిలో ఉన్నప్పుడు అది సమతౌల్య స్థితిలో ఉంటుంది. ఆ వస్తువును సమతౌల్య స్థితి నుండి జరిపినచో అది మళ్ళీ ఆ స్థితిని చేరుకోవడానికి ప్రయత్నిస్తుంది. కాని ఆ స్థితికి వచ్చే కల్లా కొంత వేగం రావడం వల్ల అది అంతటితొ ఆగక ముందుకు వెళ్లి తిరిగి వెనక్కి వచ్చి అలా దాని చలనాన్ని పునరావృతం చేస్తుంది.ఒకవేళ దానిని వెనకకు లాగే శక్తి దాని దూరానికి కొలమానమైతే దానిని సాధారణ హార్మొనిక్ ఓసిలేటర్ అంటారు. దాని గతి శక్తి సంభావ్య శక్తుల మధ్య దాని శక్తి మారుతు ఉంటుంది. ఒకసారి దాని స్థితికి తిరిగి రావడానికి పట్టే కాలాన్ని ఒక పిరియడ్ అంటారు. ఓసిలేటర్ కు సంబంధించిన అన్ని లక్షణాలను ఇందులో చాలా సులభంగా అర్థం చేసుకోవచ్చు.

## డాoప్ద్, డ్రివెన్ ఓసిలేషన్
నిజ జీవితంలో అన్ని రకాల ఓసిలేశన్లు ఉష్ణోగ్రత ప్రకారం తిరిగి తన పాత స్థితికి చేరుకోలేవు. ఎందుకనగా దాని శక్తిలో కొంత భాగం చుట్టూ ఉన్న పర్యావరణంతో రాపిడి వల్ల, విద్యుత్తు ప్రతిఘటన వల్ల కోల్పోతుంది. దీనిని డాంపింగ్ అంటారు. దీని వలనే కొంతసమయం తర్వాత దాని గతి ముగుస్తుంది. ఉదా: లోలకం కొద్ది సేపటికి ఆగిపోవుట.
		ఒకవేళ దాని మీద బయటి శక్తి పంపితే దానిని “ ద్రివెన్ “ ఓసిలేశన్స్ అంటారు. ఉదా: ఎ.సి సర్క్యూట్ కి బయటి నుండి విద్యుత్తు పంపడం .
	కొన్ని వ్యవస్థలలో బయటి నుండి వచ్చే శక్తి వల్ల దాని శక్తి పెరిగే అవకాశం కూడా ఉంది. ఇలాంటివి మామూలుగా ద్రవ ప్రవాహాలు ఉన్న చోట్ల వస్తుంది. ఉదా: విమాన రెక్కలో చిన్న కదలిక వల్ల గాలి దాడి చేసే కోణం పెరిగి దాని మీద లిఫ్ట్ పెరిగి అది మరింత గాల్లో లేస్తూంది.

## జత ఓసిలేటర్

దీనికన్నా క్లిశ్తమైన అమరికలు కుడా ఉంటాయి. దీనికి ఉదాహరణ రెండు వస్తువులను, ముడు స్ప్రింగులను కలుపుట. ఒకే గోడకు రెండు లోలక గడియారాలు కట్టుట. చుడదానికి చాలా క్లిస్టంగా కనిపించినా వాటి వాటి గతులు గణించినచో చాలా సులభంగా వచ్చును. దీనిని 1665లో మొదటగా కాంతి తరంగసిద్ధాంత ప్రతిపాదించిన క్రిస్టీయన్ హుయ్గెన్స్ గమనించారు.
ఇందులో కూడా కొన్ని ప్రత్యేక వ్యవస్థలు ఉన్నాయి. ఉదా: విల్బెర్ఫొర్స్ లోలకమ్ ఇందులో ఒక నిలువు స్ప్రిన్గ్, దాని చివర ఉన్న ఒక తిరిగే బంతి మధ్య శక్తి మారుతూ ఉంటుంది.

## తరoగాలు
ఒకవేళ ఆ వస్తువు వెళ్ళగల మార్గాలు అనేకం ఉన్నచో తరంగాలు ఏర్పడును. ఉదా:నీటిపై వస్తువు. అటువంటి వ్యవస్థలకు లెక్కలేనన్ని గతి మార్గాలు ఉండును.

## గణితo

ఓసిలేషన్ కు సబంధించిన గణితంలో ఒక ప్రమేయం దాని రెండు తీవ్రతల మధ్య ఎలా వెళ్లునో విశ్లేషిస్తుంది.

వర్గం:భౌతిక శాస్త్రం
ఫ్లోక్యులేషన్

**ఫ్లోక్యులేషన్** అనగా ఉండకట్టడం లేదా తుట్టె కట్టడం. జిగార్థ రసాయన శాస్త్ర రంగంలో ఈ మాట తరచు వినబడుతూ ఉంటుంది. ఒక అవలంబనం (suspension) నుండి జిగార్థాలు (జిగటగా ఉన్న పదార్ధములు = colloids) ఉండకట్టి లేదా తుట్టెకట్టి (లేదా ఫ్లేక్ రూపంలో) బయటకు వచ్చే ప్రక్రియ ఇది. ఈ ప్రక్రియ యాదృచ్ఛికంగా జరగొచ్చు లేదా వేరే శుద్ధి చేసే పదార్థం కలవడం వలన కావచ్చు. అవపాతం (precipitation) వల్లనే కాకుండా ఈ ప్రక్రియలో ఏర్పడిన జిగార్థములు ద్రావణంలో కరిగిపోకుండా తేలియాడుతాయి. మజ్జిగలో తొరకలు రూపంలో ఉన్న ఈ జిగార్థ పదార్దాలు తేలుతుండడం వలన రొట్టెముక్కలా (కేక్ లా) నిర్మాణం జరుగదు.

## పదం యొక్క నిర్వచనం

ఐయుపిఎసి వారి నిర్వచనం ప్రకారం ఫ్లోక్యులేషన్ అనగా "స్పర్శ, సంధానం (contact and adhesion) వంటి చర్యల ద్వారా వెదజల్లబడ్డ పదార్థాల రేణువులు ఉండకట్టడం (లేదా ఉండలుగా మారడం)." రసాయన శాస్త్రంలో flocculation, agglomeration, coagulation (పేరుట, కరుడు కట్టుట, ఘనీభవనం) అనేవాటిని పర్యాయ పదాలుగా వాడుతున్నారు.

పాలల్లో నిమ్మ రసం వేసి పాలని విరగ్గొట్టడం coagulation అనే ప్రక్రియకి ఉదాహరణగా చెప్పుకోవచ్చు. వరద వచ్చిన గోదావరి నీళ్ళల్లో ఇండుపగింజ గంధం కాని పటిక కాని వేసి మడ్డిని కిందకి దింపి, మంచి నీటిని తేర్చడం flocculation కి ఉదాహరణగా చెప్పుకోవచ్చు. పటిక (alum, Al2 (SO4) 3.14 H2O నీళ్ళల్లో కలిపినప్పుడు జరిగే ప్రక్రియ ఈ దిగువ చూపినవిధంగా ఉంటుంది:

Al2 (SO4) 3 • 14 H2O → 2 Al (OH) 3 (s) + 6 H+ + 3 SO42- + 8 H2O

ఫ్లోక్యులేషన్ సమయంలో ద్రావణాన్ని నెమ్మదిగా కలపడం వలన రేణువులు (తొరకలు) ఒకదానితో మరొకటి గుద్దుకునే వేగం పెరుగుతుంది. ఆ కారణంగా రేణువుల స్థిర నిశ్చలత భంగపడి రేణువులు మరింత పెద్ద ప్రెసిపిటేట్లుగా మారతాయి. ఫ్లోక్యులేషన్ అనే ప్రక్రియ కలిపే వేగం, కలిపే తీవ్రత, కలిపే సమయం వంటి అనేక పారామితుల వలన ప్రభావితమవుతుంది.

## అనువర్తనాలు
### ఉపరితల రసాయనం (సర్ఫేస్ కెమిస్ట్రీ)
జిగార్థ రసాయన శాస్త్రంలో, ఫ్లోక్యులేషన్ అంటే చిన్న చిన్న రేణువులు కలిసి, తుట్టె కట్టి ఒక వెన్నముద్దలా మారే ప్రక్రియను సూచిస్తుంది. అప్పుడు ఈ ముద్ద ద్రవం పైన తేలుతూ ఉండవచ్చు (మజ్జిగ మీద వెన్న తేలినట్లు లేదా క్రీమింగ్), ద్రవం యొక్క అడుగుకి మడ్డిలా చేరవచ్చు (అవక్షేపణ), లేదా వెంటనే ద్రవం నుండి గలనం (ఫిల్టర్) కావచ్చు.

### భౌతిక రసాయనం
రసాయనాలు కోసం, ఫ్లోక్యులేషన్ వ్యక్తిగతంగా చెదరగొట్టిన చుక్కల యొక్క క్లస్టరింగ్ను, దాని ద్వారా వాటి స్వభావాన్ని కోల్పోకుండా ఉండడానిని వివరిస్తుంది. ఫ్లోక్కులేషన్ ఈ విధంగా ఎమల్షన్ యొక్క కాలవ్యవధిని మరింత పెంచడానికి (బిందువుల మిశ్రమముచే, అంతిమ సెపరేషన్ దశలు) దారితీసిన ప్రారంభ దశ. ఫ్లోక్కులేషన్ను ఖనిజ డ్రెస్సింగ్లో ఉపయోగిస్తారు.

### సివిల్ ఇంజనీరింగ్ / భూ శాస్త్రాలు
సివిల్ ఇంజనీరింగ్, భూమి శాస్త్రాలలో, ఫ్లోక్యులేషన్ అనునది బంకమట్టి, పాలిమర్స్, లేదా ఇతర చిన్న ఆవేశపూరితమైన రేణువుల ఒకదానితో మరొకటి అనుసంధానం చెంది తుట్టెల వంటి పదార్ధము ఏర్పడే పరిస్థితిని సూచిస్తుంది. చెల్లాచెదావుతూన్న బంకమట్టి బెందడిలో తల్లడపాటు తగ్గిన తరువాత చెదిరిపోయిన పళ్లెరాలు ఆకస్మికంగా తలెత్తి తుట్టెలు (flocs) లా తయారవుతాయి.

### జీవశాస్త్రం
తుట్టేకట్టే ప్రక్రియని ప్రోత్సహించి సూక్ష్మవడపోత (microfiltration) ని సానుకూళం చెయ్యవచ్చు.

### జున్ను ఉత్పత్తి
చీజు పరిశ్రమలో - పాలుని తోడు పెట్టే సందర్భంలో - తుట్టెల లక్షణాలని ఉపయోగిస్తారు.

### మద్యం తయారీ

### నీటిని శుద్ధి చెయ్యడం

వర్గం:రసాయన శాస్త్రం
వర్గం:జిగార్థాలు
టి.హయగ్రీవాచారి

thumb|టి.హయగ్రీవాచారి
**టి.హయగ్రీవాచారి** పేరుపొందిన స్వాతంత్ర్య సమరయోధుడు, రాజకీయవేత్త. ఇతడు 1962 శాసనసభ ఎన్నికలలో ధర్మసాగర్ నియోజకవర్గం నుండి, 1972 శాసనసభ ఎన్నికలలో స్టేషన్ ఘన్‌పూర్ నియోజకవర్గం నుండి, 1978 శాసనసభ ఎన్నికలలో హనమకొండ నియోజకవర్గం నుండి శాసనసభ సభ్యుడిగా కాంగ్రెస్ పార్టీ తరఫున ఎన్నికయ్యాడు. మర్రి చెన్నారెడ్డి మంత్రివర్గంలో రాష్ట్ర సాంకేతిక విద్యాశాఖామంత్రిగా పనిచేశాడు. ఆంధ్రప్రదేశ్ కాంగ్రెస్ కమిటీ సభ్యుడిగా వ్యవహరించాడు. ఆంధ్రప్రదేశ్ స్వాతంత్ర్య సమరయోధుల సంఘానికి అధ్యక్షుడిగా కూడా ఇతడు కొంతకాలం ఉన్నాడు.                                                                      
## మరణం
ఇతడు 1991, డిసెంబర్ 5వ తేదీన పీపుల్స్ వార్ గ్రూపు నక్సలైట్లచే హనుమకొండలోని స్వంత ఇంటిలో కాల్చి చంపివేయబడ్డాడు.

## మూలాలు

## బయటి లంకెలు

వర్గం:1916 జననాలు
వర్గం:1991 మరణాలు
వర్గం:తెలంగాణ స్వాతంత్ర్య సమరయోధులు
వర్గం:భారత జాతీయ కాంగ్రెస్ నాయకులు
వర్గం:వరంగల్లు పట్టణ జిల్లా రాజకీయ నాయకులు
వర్గం:వరంగల్లు పట్టణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వరంగల్లు పట్టణ జిల్లాకు చెందిన ఆంధ్రప్రదేశ్ రాష్ట్ర మంత్రులు
జ్విటర్అయాన్

రసాయన శాస్త్రంలో, ఒక జ్విటర్ అయాన్ అనగా ఒక బహుళ అనుకూల, ప్రతికూల ఛార్జీలు ఉన్నటువంటి తటస్థ అణువు.జ్విటర్ అయానులు, ఒక అణువు యొక్క విభిన్న ప్రదేశాల వద్ద, ద్విధ్రువాలుతో పొలిస్తే భిన్నమైనవి. జ్విటర్ అయానులను కొన్నిసార్లు అంతర్గత లవణాలు అని అంటారు.
ఒక అమైనో ఆమ్లము ఆమ్ల (కార్బాక్సిలిక్ ఆమ్లం భాగం), క్షార (అభినవ భాగం) కేంద్రాలు రెండు కలిగి ఉంటుంది. కుడివైపు ఉన్న దానిని ఒక జ్విటర్ అయాను అని అంటారు.
జ్విటర్ అయాన్ (కుడి) తో సల్పమిక్ ఆమ్లం ఐసోమెర్లు.
బాహ్య పరిస్థితులను బట్టి ఒక ధనాత్మక లేదా రుణాత్మకంగా ఏర్పడే సాధారణ ద్విశ్వభావయుతం సమ్మేళనాలుగా కాకుండా, జ్విటర్ అయానులు రెండు విధాలుగా ఏర్పడగలవు.
## ఉదాహరణలు
అమైనో ఆమ్లాలు జ్విటర్ అయాన్ల యొక్క ఉత్తమ ఉదాహరణలు.ఈ కాంపౌండ్స్ అమ్మోనియం, ఒక కార్బాక్సిలేట్ సమూహం కలిగి, ఒక రకమైన అంతర్ కణ ఆమ్ల క్షార చర్య వల్ల ఉత్పన్నమవుతున్నటుగా చూడవచ్చును.అమైను కార్బాక్సిలిక్ ఆమ్లంనుండి ప్రోటాన్లను తీసుకుంటుంది.
NH2RCHCO2H NH3+RCHCO2−
న్యూట్రాన్ వివర్తనం కొలతలుఘన స్థితిలోని గ్లైసిన్ యొక్క జ్విటర్ అయాన్నిర్మాణం గురించి ధ్రువీకరించాయి.కనీసం కొన్ని సందర్భాలలో, అమైనో ఆమ్లాలు వాయు స్థితిలోనూజ్విటర్ అయాన్రూపంలో కొనసాగితాయి.అమైనో ఆమ్లాలతొ పాటు, రెండు ఆమ్ల, ప్రాథమిక కేంద్రాలు కలిగిన అనేక ఇతర సమ్మేళనాలు జ్విటర్ అయాన్రూపంలోఉంటాయి.బైసీన్మరియు ట్రైసీన్ వంటివి ఒక కార్బాక్సిలిక్ ఆమ్లం భాగం, ఒక ప్రాథమిక రెండవ లేదా మూడవ అమైన్ భాగాన్ని కలిగి ఉంటాయి.న్యూట్రాన్ వివర్తనం కొలతలు ఘన సల్పమిక్ఆమ్లం యొక్కజ్విటర్ అయాన్రూపాన్ని నిరూపిస్తుంది.సెర్జిక్ యాసిడ్, సిలోసి వంటిఅనేక ఆల్కలాయిడ్స్కార్బాక్సిలెటుమరియు అమ్మోనియం కేంద్రాలు కలిగి జ్విటర్ అయాన్లుగాఉన్నవి.
అనేక జ్విటర్ అయాన్లునాలుగొవ అమ్మోనియం కాటయాన్లు కలిగి ఉంటాయి.ఇది N-H బాండ్లను కలిగి లేదు కాబట్టి, అమ్మోనియం సెంటర్ టాటోమెరిజములోపాల్గొనలేదు.చతుర్థ-అమ్మోనియం కేంద్రాలు కలిగినజ్విటర్ అయాన్లుజీవశాస్త్రంలో సాధారణంగా ఉంటాయి, ఉదా:చేపలో ఎలెక్ట్రోలైట్స్గా పనిచేసే బితైన్లు.పొరలు ఏర్పాటుచేసె ఫాస్ఫోలిపిడ్లు కూడా సాధారణంగాజ్విటర్ అయాన్లుగా ఉంటాయి.ఈ కాంపౌండ్స్ ధ్రువ శీర్ష కూటములతో ఎనయొన్ ఫాస్ఫేట్, కాటియోనిక్ నాలుగొవ అమ్మోనియం కేంద్రాలతో ఫలితంగా, జ్విటర్ అయాన్లుగాఉంటాయి.

## సంబంధిత సమ్మేళనాలు
ద్విధ్రువ కాంపౌండ్స్ సాధారణంగా జ్విటర్ అయాన్లుగావర్గీకరించబడవు.ఉదాహరణకుతరచుగా R3N + O- విధంగా వ్రాయబడిన అమైన్ ఆక్సైడ్లునిర్వచనం పరంగా జ్విటర్ అయాన్లు కావు, ఎందుకంటేఅణువులుపై యూనిట్ విద్యుత్ ఛార్జీలుఉంటాయి. ఈ వ్యత్యాసం ఎందుకంటేఅమైన్ ఆక్సైడ్ మీద ప్లస్, మైనస్ సంకేతాలు అధికారిక ఆరోపణలను తప్ప విద్యుత్ ఛార్జీలను సూచించదు. అధికారిక ఆరోపణలను ఒక రెసోనాన్స్ హైబ్రిడ్ నిర్మించటానికి ఉపయోగించే కొన్ని కానానికల్ రూపాలు కోసం వేలన్సీ బాండ్ సిద్ధాంతంలో ఉపయోగిస్తారు. నిజానికి ఒక అమైన్ ఆక్సైడ్ మరొక సిద్ధాంతపరమైన ప్రాతినిధ్యంతో ఏ అధికారిక ఆరోపణలు లేకుండాఒక డేటివ్ ప్రసరణ బంధం ≡N → Oనుఉపయోగిస్తుంది.కొన్నిసార్లునిర్వచనం ప్రకారం జ్విటర్ అయాన్లు కాకపొయినా తప్పుగా సూచించబడే ఇతర సమ్మేళనాలలో నైట్రాన్లు, "ద్విధ్రువ కాంపౌండ్స్" అయినటువంటిఒక 1,2-ద్విధ్రువ, ఒక 1,3-క్షేత్రం వలె వుండును.

వర్గం:రసాయన శాస్త్రం
పరిహేళి, అపహేళి

సూర్యుని చుట్టూ పరిభ్రమించే గ్రహం, ఉల్క, తోకచుక్క తదితర వస్తువులు తమ కక్ష్యలో సూర్యునికి అత్యంత సమీపంలో ఉండే స్థానాన్ని **పెరిహీలియన్** అని అంటారు. ఆ కక్ష్యలో సూర్యుడి నుండి అత్యంత దూరంగా ఉండే స్థానాన్ని **అప్‌హీలియన్** అని అంటారు.

పెరిహీలియన్ అనేపదం గ్రీకు పదాలైన "పెరి", "హేలియోస్" నుండి వచ్చింది. "పెరి" అంటే “సమీపంలో”అని, "హేలియోస్"అంటే “సూర్యుడు”అని అర్ధాలు. అప్‌హీలియన్‌లో “అపో” అనేది గ్రీకు విభక్తినుండి వచ్చింది.“అపో”అంటే“దూరం”అని అర్థం.(ఇదే విధంగా “పెరిజీ”, “అపొజీ” అనే పదాలు భూమి చుట్టూ ఉండే కక్ష్యల్లో అత్యంత సమీప, అత్యంత దూర స్థానాలను సూచిస్థాయి.)

మన సౌర వ్యవస్థలో అన్ని గ్రహాలు, తోక చుక్కలు, గ్రహ కక్ష్యలు సుమారు దీర్ఘవృత్తాకారంలో ఉంటాయి. (పెరిహీలియన్ చలనంగా పిలువబడే ఒకప్రక్రియ సూర్యుని చుట్టూ ఒక శరీరం యొక్క కక్ష్యను ఒక సాధారణ సంవృత రేఖ కాకుండా నిరోధిస్తుంది. అందువల్ల ప్రతి కక్ష్యసుమారుగా మాత్రమే దీర్ఘవృత్తాకారంలో ఉంటాయి.) అందువలన, అన్నికక్ష్యలకు సూర్యుని నుండి ఒక అతి దగ్గర, ఒక అతి సుదూర స్థానాలు కలిగి ఉంటాయి:ఒక పెరిహీలియన్, అప్‌హీలియన్.వీటనే“యాప్సైడసు” అని అంటారు.కక్షీయ వైపరీత్యం కక్ష్య యొక్క సమత్వమును (పరిపూర్ణ వృత్తం నుండి నిష్క్రమణ) కొలుస్తుంది.

భూమిప్రతి సంవత్సరం జూలై 4న సూర్యునికిఅతి దూరముగా, జనవరి 3న సూర్యునికి అతి దగ్గరగా వస్తుంది.జూలైలో, జనవరిలో సూర్యుని నుండి భూమి మధ్య దూరాలలోగల తేడా 5 మిలియన్ కిలోమీటర్ల (3.1 మిలియన్ మైళ్ళ) ఉంటుంది. జనవరి ప్రారంభంలోభూమి సూర్యుని నుండి 147.1 మిలియన్ కిలోమీటర్ల (91.4 మిలియన్ మైళ్ళ) దూరంలో, పెరిహీలియన్వద్ద ఉండగా, దీనికి విరుద్ధంగా జూలై లోభూమి సూర్యుని నుండి 152.1 మిలియన్ కిలోమీటర్ల (94.5 మిలియన్ మైళ్ళ) దూరంలో, అప్‌హీలియన్ వద్దఉంది.దీని వల్ల అప్‌హీలియన్ వద్ద పెరిహీలియన్తొ పొలిస్తే ఒక చదరపు ప్రాంతంలోసౌర రేడియేషన్93.55% మాత్రమేఉంటుంది.అప్‌హీలియన్వచ్చే సమయంలోనేదక్షిణ అర్థగోళంలో శీతాకాలం రావడం, సౌర రేడియేషన్తరుగుదల వల్ల, పగటి సమయముతక్కువగా ఉండుటవల్ల, దక్షిణ అర్థగోళంలో శీతాకాల ఉష్ణోగ్రతలుఉత్తరార్ధగోళంతోపొలిస్తే తక్కువగాఉంటాయి.

భూమి సూర్యునికి అతి దగ్గరగా ఉన్నప్పుడు, ఉత్తరార్థగోళంలోశీతాకాలం, దక్షిణ అర్థగోళంలో వేసవిఉంటాయి.అందువలనసూర్యునినుండి భూమి యొక్క దూరం కాలంపై ఏమి ప్రభావంచూపలేదు.భూమిపై కాలంలో మార్పుకు భూమికిదాని అక్షంతోభ్రమణంలేకపొవడమే కారణం. భూమి యొక్క అక్షాల వంపు 23.4 డిగ్రీలు.ఇది డిసెంబరు, జనవరిలలో సూర్యున్నిదక్షిణనానికి దూరంగా ఉంచుతుంది, కాబట్టి ఉత్తరాన శీతాకాలం, దక్షిణంలో వేసవి ఉంటాయి. భూమి నుండి సూర్యుని యొక్క దూరంతోసంబంధం లేకుండా, భూగోళం యొక్కఏ భాగంలో సూర్యకాంతి తక్కువ సూటిగా కొట్టడంజరుగుతుందొ ఆ భాగంలోశీతాకాలము, ఏ భాగంలో సూర్యకాంతి చాలా సూటిగా కొట్టడంజరుగుతుందొఆభాగంలోవేసవి వస్తాయి.

వర్గం:భూగోళశాస్త్రం
రామకృష్ణాపురం చెరువు

**రామకృష్ణాపురం చెరువు** రామకృష్ణాపురం రైల్వే స్టేషన్ పక్కన నేరేడ్మెట్, హైదరాబాదులో ఉన్న ఒక కృత్రిమ సరస్సు. ఇది అనేక వలస పక్షుల నివాసం.

## సమన్యలు
సరస్సు ప్రస్తుతం అనేక సమస్యలు ఎదుర్కొంటుంది, వాటిల్లో ప్రధాన సమస్య నీటి కాలుష్యం. GHMC కాలుష్యం ఆపడానికి ప్రయత్నిస్తున్నారు కానీ ప్రయత్నాలు ప్రభావవంతంగా ఉండవు. వలస పక్షులు, ఇతర జంతువులు కూడా కాలుష్యంతో ప్రభావితం చేందుతున్నాయి.

## మూలాలు

వర్గం:సరస్సులు
మౌంట్‌బాటన్

**మౌంట్‌బాటన్ ** లేదా **లార్డ్ మౌంట్‌బాటన్ ** ఒక బ్రిటీష్ నౌకా సేనాని. ఇతడు బ్రిటీష్ పరిపాలనలోని భారతదేశపు చిట్టచివరి వైస్రాయ్ గానూ (1947), స్వత్రంత్ర్య భారత మొదటి గవర్నర్ జనరల్ గా (1947–48) వ్యవహరించాడు.
## నేపధ్యము
1900 జూన్ 25 వ సంవత్సరంలో జన్మించాడు. జన్మనామము ప్రిన్స్ లూయిస్ ఆఫ్ బాటెన్‌బర్గ్. ఇతను ఎడిన్‌బర్గ్ రాకుమారుడు ప్రిన్స్ ఫిలిప్కు స్వయానా బాబాయి, ఎలిజబెత్ 2 మహారాణికి దాయాది. ఇతను రెండవ ప్రపంచ యుద్ధంలో సౌత్ ఈస్ట్ ఏషియా కమాండ్ యొక్క సర్వ సేనాధిపతిగా వ్యవహరించాడు (1943–46).
### బాల్యము
 
పుట్టినప్పటి నుండి 1917 వరకు బ్రిటీష్ రాజకుటుంబం లోని మిగిలిన వారివలె జన్మతహ సంక్రమించిన జర్మన్ రాచరిక ఆనవాళ్ళు వదులుకున్నారు. అప్పుడు మౌంట్‌బాటన్ కూడా ప్రిన్స్ లూయిస్ ఆఫ్ బాటెన్‌బర్గ్ గా పిలవబడేవాడు. ఇతని తల్లిదండ్రులు రాకుమారుడు లూయిస్ ఆఫ్ బాటెన్‌బర్గ్, రాకుమారి విక్టోరియా ఆఫ్ హెస్సె , రైన్కు ఇతని చివరి సంతానము.

## మరణం
1979 లో ఇతడు, ఇతని మనవడు నికొలస్, మరి ఇద్దరు కలిసి ఐర్లాండ్ లోని **షాడీ వి ** ప్రాంతంలోని ముల్లఘ్‌మోర్, కంట్రీ స్లిగో ప్రాంతంలో చేపల పడవలో విహరిస్తుండగా తన పడవలో ప్రొవిజనల్ ఐరిష్ రిపబ్లికన్ ఆర్మీ (IRA) అమర్చిన బాంబు పేలిపోవడంతో దుర్మరణం చెందారు.

## మూలాలు

## బయటి లంకెలు

వర్గం:1900 జననాలు
వర్గం:1979 మరణాలు
వర్గం:భారతదేశ గవర్నర్ జనరల్లు
వర్గం:గవర్నర్ జనరల్
ఫ్లోనెట్

## ఫ్లోనెట్
ఫ్లోనెట్ అనేది రెండు డైమెన్శన్ల స్థిరమైన భూగర్భ జల ప్రవాహము యొక్క గ్రాఫును తెలియజేస్తుంది. దీనిని ఎక్కడైతే రేఖాగణిత విశ్లేషణాత్మక పరిష్కారాలు అసాధ్యమో అక్కడ భూగర్భజల ప్రవాహ సమస్యలు పరిష్కరించడానికి ఉపయోగిస్తారు. ఈ పద్ధతిని సివిల్ ఇంజనీరింగ్ , హైడ్రోజియాలజీ లో ఆనకట్టలు లేదా శీట్ల గోడలు వంటి హైడ్రాలిక్ నిర్మాణాల కింద ప్రవాహ సమస్యలు పరిష్కరించడం కోసం ఉపయోగిస్తారు. సమానమైన సంభావ్యము ఉన్న మార్గాలు గీయడం ద్వారా వచ్చే గ్రిడ్ ను “ ఫ్లోనెట్ “ అంటారు. ఇది రెండు డైమెన్శనల్ ప్రవాహ సమస్యలను విశ్లేషించడానికి ఒక ముఖ్యమైన సాధనం.  
### ప్రాథమిక పద్ధతి
ఈ పద్ధతిలో ప్రవాహ ప్రాంతాన్ని ప్రవాహం, సమానమైన సంభావ్యం ఉన్న గీతలతో ఒకదానికొకటి లంబ కోణములో నింపి గ్రిడ్ తయారు చేస్తారు. సాధారణంగా ఎక్కడైతే రెండు ఉపరితలాల సంభావ్యం లేదా హైడ్రాలిక్ హెడ్ విలువ స్థిరంగా ఉంటాయో, అక్కడ మిగిలిన ఉపరితలాలు ప్రవాహం లేని సరిహద్దులుగా ఉంటాయి.
ఫ్లోనెట్ నిర్మాణం ద్వారా ప్రవాహ సమస్యలకు సుమారు పరిష్కారం దొరుకుతుంది. కానీ ఇది క్లిశ్టమైన నిర్మాణం ఉన్నప్పుడు ఇంకా బాగా ఉపయోగపడుతుంది. 
### ఉదాహరణలు
ఇక్కడ ఉన్న మొదటి ఫ్లోనెట్ ఆనకట్టలోని ప్రవాహాన్ని వివరిస్తుంది.
ఇక్కడ 16 సమానమైన సంభావ్య పంక్తులు ఉన్నవి. ( హైడ్రాలిక్ తలలో 15 సమాన చుక్కలు ). ( 4 / 15 హెడ్ చుక్కలు = 0.267 హెడ్ చుక్క ). నీలం రంగు క్రమబద్ధం ద్వారా ఈ వ్యవస్థ లో నీరు వెళ్తున్న ప్రవాహాన్ని చూపిస్తాయి.

### ఫలితాలు
డార్సీ సూత్రం ఫ్లోనెట్ ద్వారా నేటి ప్రవాహాన్ని వివరిస్తుంది. హెడ్ చుక్కల నిర్మాణం ఏకరేఖతో ఉంటాయి కనుక, ప్రవణత బ్లాక్స్ యొక్క్ పరిమాణం విలోమానుపాతంలో ఉంటుంది. పెద్ద బ్లాక్స్ తక్కువ ప్రవణత, అందువలన తక్కువ ఉత్సర్గ ఉంది. ప్రతి ట్యూబ్ లో నుంచి సమాన మొత్తం ప్రవహిస్తుంది. 
### సింగుల్యారిటీస్
క్రమపద్ధతిలో లేని పాయింట్లు ( వీటిని సింగుల్యారిటీస్ అని కూడా అంటారు. ) అవి క్రమపద్ధతిలో ఉన్న మలుపుల్లో సంభవించవచ్చు. ఈ పాయింట్లు వాస్తవ ప్రపంచ సమస్యను పరిశ్కరించడానికి ఉపయోగిస్తారు, వాస్తవానికి అనంతం లేదా భూగర్భంలోని పాయింట్ల వద్ద ఎటువంటి స్రావకం ఉండదు. సాధారణ గ్రాఫిక్ టెక్నిక్ చక్కగా వాటిని నిర్వహిస్తుంది. 
### ప్రామాణిక ఫ్లోనెట్ విస్తరణలు
సాధారణంగా ఫ్లోనెట్స్ సజాతీయ, సమదైశిక పోరస్ మీడియం కోసం నిర్మించబడతాయి. ఇంకా కొన్ని ఇతర కేసులను ఈ ప్రాథమిక పద్ధతులను పొడిగించి పరిష్కరించవచ్చు. విజాతీయు జలాశయ సరిహద్దుల మధ్య లక్షణాలు, పరిస్థితులు. ఒక సరిహద్దులో seepage face ఉంటే సరిహద్దు స్థితి, డొమైన్ అంతటా పరిశ్కారం కొరకు. ఈ పద్ధతి సాధారణంగా కేవలం భూగర్భ సమస్యల కొరకు కాకుండా ల్యాప్లాస్ సమీకరణం పాటించే ఏ సమస్యకైనా ఉపయోగపడుతుంది.
ఉదా : విద్యుత్ భూమి గుండా ప్రవహిస్తుంది.
పారగమ్యత

**పారగమ్యత, రాళ్ళకు ఉండే లక్షణం. రాళ్ళ గుండా** ద్రవాలు ప్రవహించగల సామర్ధ్యానికి కొలత ఇది. పారగమ్యత ఎక్కువగా ఉన్న రాళ్ల గుండా ద్రవాలు వేగంగా ప్రవహిస్తాయి. రాతి పారగమ్యత ఆ రాతిలో ఉన్న పీడనాన్ని బట్టి ఉంటుంది. పారగమ్యతను ఇంగ్లూషులో పెర్మీయబిలిటీ అంటారు.

దీని కొలత డార్సీ. దీని S.I. కొలమానం, ఆచరణాత్మక కొలమానం డార్సీ లేదా మిల్లీ డార్సీ. ఫ్రెంచ్ ఇంజనీర్ గౌరవార్ధం ఆ పేరు వచ్చింది, ఇతను మొదటగా త్రాగు నీటి సరఫరా కోసం ఇసుక ఫిల్టర్ల ద్వారా నీటిని ప్రవహింపచేయడాన్ని ఇసుక రాళ్ళ పారగమ్యత విలువల ద్వారా వివరించాడు. 
ఇసుక రాళ్ళ పారగమ్యత 1 నుండి 50000 మిల్లీడార్సీ వరకు ఉంటుంది. సాధారణంగా పారగమ్యత పది నుండి వంద మిల్లీడార్సీ మధ్య ఉంటుంది. ఒక రాయి 25% పోరొసిటీ, 1 మిల్లీడార్సీ ఉంటే గణనీయమైన నీటిప్రవాహం ఉండదు. ఇటువంటి గట్టి శిలలను కృత్తిమంగా స్టిమ్యులేట్ చేసి ద్రవాలు ప్రవహించేతట్లు పారగమ్యత సృష్టిస్తారు. 

## ఉపయోగాలు
దీనిని ముఖ్యంగా హైడ్రోకార్బన్లలో, నూనెలలో, జలాశయాలలో, భూగర్భ జలాలలో ప్రవాహ లక్షణాలు చెప్పేందుకు ఈ కొలతను ఉపయోగిస్తారు.
## వివరణ
పారగమ్యత డార్సీ నియమము యొక్క యుక్త, స్థిర భాగం. ఇది ప్రవాహ రేటుకి, ద్రవం యొక్క భౌతిక లక్షణాలకి సంబంధించింది.
:v  = \frac {\kappa}{\mu} \frac{\Delta P}{\Delta x}
అందువలన : \kappa = v \frac{\mu \Delta x}{\Delta P} 
ఇక్కడ,
:K - మాధ్యమం యొక్క పారగమ్యత
:U – ద్రవం యొక్క డైనమిక్ స్నిగ్ధత
:\Delta P - ఒత్తిడి వ్యత్యాసం
:\Delta x – పోరస్ మాధ్యమం యొక్క మందం
సహజంగా దొరికే పదార్ధాలలో పారగమ్యత విలువల పరిణామం పెద్ద పరిధిలో ఉంటుంది. 
## హైడాలిక్ వాహకతతో సంబంధం
పోరస్ మాధ్యమం నుండి ద్రవం యొక్క ప్రవాహం హైడ్రాలిక్ వాహకత అంటారు. పారగమ్యత ఇందులో ఒక భాగం. ఈ లక్షణం కేవలం పోరస్ మీడియానికి మాత్రమే, ద్రవానికి కాదు. భూగర్భ వ్యవస్థ యొక్క హైడ్రాలిక్ వాహకత విలువ తెలిస్తే పారగమ్యత విలువ కింద ఉన్న సూత్రం ద్వారా కనుక్కోవచ్చు.
: \kappa = K \frac {\mu} {\rho g}
:ఇక్కడ 
* \kappa - పారగమ్యత 
* K – హైడ్రాలిక్ వాహకత 
* \mu – ద్రవం యొక్క హైడ్రాలిక్ స్నిగ్ధత 
* \rho – ద్రవం యొక్క సాంద్రత 
* g – గురుత్వాకరణ శక్తి 
## సంకల్పం
పారగమ్యత సాధారణంగా ప్రయోగశాలలో స్థిరమైన స్థితిలో డార్సీ నియమం ద్వారా లెక్కిస్తారు లేదా ఆమోద ఉద్భవించిన సూత్రాల యొక్క అంచనా ద్వారా లెక్కిస్తారు. 
పైపులో ప్రవాహం ఆధారంగా పారగమ్యత హైగెన్ – పైసుల్ సమీకరణం ఆధారంగా, పైపులోని జిగట ప్రవాహం ద్వారా పారగమ్యత ఈ విధంగా లెక్కించవచ్చు. 
:{\kappa}_{I}=C \cdot d^2
:ఇక్కడ 
:{\kappa}_{I} – ఇన్ట్రిన్సిక్ పారగమ్యత 
:C – ప్రవాహ మార్గ ఆకృతీకరణకు సంబంధించిన ఒక ప్రమాణం లేని స్థిరాంకం
:d – సగటు ప్రభావిత సూక్ష్మ రంధ్రం వ్యాసం

## ఇంట్రిన్సిక్ పారగమ్యత, సంపూర్ణ పారగమ్యత
వీటి నిబంధనలలో పారగమ్యత విలువ ఇంటెన్సివ్ లక్షణం మాత్రమే. 
### వాయువులకు పారగమ్యత
కొన్నిసార్లు వాయువుల పారగమ్యత, ద్రవాల పారగమ్యత కంటే భిన్నంగా ఉంటుంది. దశ మారే స్థానం వద్ద వాయువు స్లిప్పేజ్ కు ఒక తేడాను ఆపాదించవచ్చు.  

### టెన్సర్ పారగమ్యత
దిశాత్మక మాధ్యమం యొక్క పారగమ్యత కోసం టెన్సర్ పారగమ్యత అవసరం. ఒత్తిడి మూడు దిశలలో అన్వయించవచ్చు. ప్రతి దశలో పారగమ్యత విలువ లెక్కించడం ద్వారా 3 * 3 టెన్సర్ కు దారి తీస్తుంది.

వర్గం:జలశాస్త్రం
అరవపల్లి (పుంగనూరు)

**అరవపల్లి**, అన్నమయ్య జిల్లా, పుంగనూరు మండలానికి చెందిన రెవెన్యూయేతర గ్రామం.

## మూలాలు
అరవపల్లి

* అరవపల్లి (రేపల్లె)
* అరవపల్లి (పుంగనూరు)
రేపల్లె రైల్వే స్టేషను

**రేపల్లె రైల్వే స్టేషను** ఆంధ్ర ప్రదేశ్లో రేపల్లె పట్టణంలో ఉన్న ఒక రైల్వే స్టేషన్ . ఇది భారతీయ రైల్వేలు యొక్క దక్షిణ మధ్య రైల్వే జోన్ కింద నిర్వహించబడుతుంది , గుంటూరు-రేపల్లె రైలు మార్గము లోని తెనాలి-రేపల్లె (శాఖ లైన్) బ్రాంచి మార్గం మీద ఉంది. ఇది దేశంలో 2666వ రద్దీగా ఉండే స్టేషను.

## చరిత్ర
గుంటూరు-రేపల్లె బ్రాడ్ గేజ్ విభాగం 1916 సంవత్సరంలో ప్రారంభించబడింది. రేపల్లె రైల్వే స్టేషన్, 1916 సంవత్సరంలో తెనాలి రైల్వే స్టేషన్ కలుపుతూ ప్రారంభించబడింది. ఆ సమయంలో మద్రాస్ , దక్షిణ మరాఠా రైల్వే నకు స్వంతం అయి ఉంది. ఇది రేపల్లె , నిజాంపట్నం , అవనిగడ్డ నివసించే ప్రజలకు సేవలు అందిస్తోంది.

## న్యూ లైన్ సర్వే
న్యూ లైన్ సర్వేలు 2012-13 సం.లో నిజాంపట్నం ద్వారా మచిలీపట్నం-రేపల్లె రైలు మార్గము తీసుకోవాల్సి ఉంది.
## ఇవి కూడా చూడండి
* భారతీయ రైల్వే స్టేషన్ల జాబితా
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

వర్గం:తెనాలి-రేపల్లె మార్గము రైల్వే స్టేషన్లు
వర్గం:బాపట్ల జిల్లా రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:గుంటూరు రైల్వే డివిజను స్టేషన్లు
వర్గం:ఆంధ్రప్రదేశ్ రైల్వే స్టేషన్లు
ముదిగొండ వీరభద్రశాస్త్రి

**ముదిగొండ వీరభద్రశాస్త్రి** తెలుగు విశ్వవిద్యాలయంలోని కొమర్రాజు వెంకట లక్ష్మణరావు విజ్ఞాన సర్వస్వకేంద్రానికి డైరెక్టరుగా పనిచేశాడు. 
## రచనలు
# పానుగంటివారి సాహిత్యసృష్టి
# పానుగంటి లక్ష్మీనరసింహారావు సమగ్ర సాహిత్యం - సంపాదకత్వం
# History and culture of the Andhras - సంపాదకత్వం  మొదలి నాగభూషణశర్మతో కలిసి
# A Generation of Telugu short stories
# Another bunch of Telugu short stories
## మూలాలు

## బయటి లంకెలు

వర్గం:తెలుగు రచయితలు
వర్గం:తెలుగు సాహిత్య పరిశోధకులు
డార్సీ సూత్రం

**డార్సీ సూత్రం** (ఆంగ్లం: **Darcy's law**) భౌతిక శాస్త్రానికి సంబంధించిన మూలసూత్రం. దీనిని హెన్రీ డార్సీ (Henry Darcy) ప్రయోగాత్మకంగా సూత్రీకరించాడు. 

### డార్సీ సూత్రం
పోరస్ మాధ్యమం ద్వారా  ద్రవ ప్రవాహమును వివరించే ఒక నియమిత సమీకరణం.సూత్రమును ఇసుక పడకలు ద్వారా నీటి ప్రవాహాన్ని ప్రయోగాల ఫలితాల ఆధారంగా హెన్రీ డార్సీ  రూపొందించారు.డార్సీసూత్రమును ఎర్త్ సైన్సెస్ లో ఉపయోగిస్తారుమరియు ద్రవ పారగమ్యత యొక్క శాస్త్రీయ ఆధారమును ఏర్పరుస్తుంది.

### వివరణ

స్థిర ఎత్తులో డార్సీ సూత్రంపోరస్ మాధ్యమం ద్వారా తక్షణ ఉత్సర్గ రేటు , ద్రవం ఘనీభవించి, ఇచ్చిన దూరంలోని ఒత్తిడి డ్రాప్ మధ్య సాధారణ అనులోమ సంబంధం.
: Q=\frac{-\kappa A}{\mu} \frac{(p_b - p_a)}{L}.

ఇక్కడ  Q - మొత్తం డిచ్ఛార్జ్
*<math>\kappa</math>*- మీడియం అంతర్గత పారగమ్యత
:A  - క్రాస్-సెక్షనల్ ప్రాంతము
:L - ఒత్తిడి డ్రాప్ పొడవు
:pb - pa - మొత్తం ఒత్తిడి డ్రాప్
:μ - స్నిగ్ధత

ద్రవం అధిక ఒత్తిడి నుండి తక్కువ ఒత్తిడి  సరఫరాలవలనప్రతికూల(‘-‘) సైన్ అవసరమైఉంది.ఒత్తిడి లో మార్పు ప్రతికూల ఉంటే (pa > pb ), అప్పుడు ప్రవాహం సానుకూల 'x' దిశలో ఉంటుంది.సమీకరణమును రెండు వైపులప్రాంతం ద్వారా విభజన, సాధారణ గుర్తులను ఉపయోగించి.

: q=\frac{-\kappa}{\mu} \nabla p,
ఇక్కడ \nabla p - పీడన ప్రవణత వెక్టార్
ఇక్కడ v - ద్రవం వేగం
: v=\frac{q}{\phi}.
డార్సీ సూత్రం విలక్షణముగా జలమయస్తరాలలో, ప్రదర్శనలలో ప్రవహించే జలాల అనేక తెలిసిన లక్షణాల సారాంశాన్నిఇచ్చే ఒక సాధారణ గణిత ప్రకటన.
. దూరం వరకు ఎటువంటి పీడన ప్రవణత ఉందనుకోండిఅప్పుడుఏ ప్రవాహం ఏర్పడధు.
. పీడన ప్రవణత ఉంటే, ప్రవాహం అధిక ఒత్తిడి నుండి తక్కువ ఒత్తిడి వైపు  జరుగుతుంది
. ఎక్కువ పీడన ప్రవణత ఉంటె ఎక్కువ ఉత్సర్గ రేటుఉంటుంది.
. అదే పీడన ప్రవణత రెండు రకాలు ఉన్నప్పటికీ ద్రవం ఉత్సర్గ రేటు తరచుగా భిన్నంగా ఉంటుంది.
సాధారణంగా ఒకటి కంటే తక్కువ  రేనాల్డ్స్ సంఖ్యతో ఏ ప్రవాహం స్పష్టంగా అమరుట, అది డార్సీ సూత్రంవర్తిస్తుఉంది.

:Re = \frac{\rho v d_{30}}{\mu},
ఇక్కడ 
:ρ - నీటి సాంద్రత
:V  - నిర్దిష్ట ఉత్సర్గ
*d<sub>30</sub>* - పోరస్ మీడియా ప్రతినిధి ధాన్యం వ్యాసం

### పుట్టుక
స్థిర ఫ్లోలో :  \mu\nabla^2 u_i +\rho g_i -\partial_i p=0,
 
ఇక్కడ :\mu - i దిశలో వేగం
:g_i - i  దిశలో గురుత్వాకర్షణ భాగం  ->ఒత్తిడి
:-\left(\kappa_{ij}\right)^{-1}\mu\phi u_j+\rho g_i-\partial_i p=0,
ఇక్కడ \phi - సారంధ్రత 
:\kappa_{ij} - రెండవ క్రమంలో పారగమ్యత టెన్సర్
:
: \kappa_{ni}\left(\kappa_{ij}\right)^{-1} u_j= \delta_{nj} u_j = u_n = -\frac{\kappa_{ni}}{\phi\mu}\left(\partial_i p-\rho g_i\right),
 
ఇది N దిశలో పరిమాణ ఫ్లక్స్ సాంద్రత కోసం డార్సీసూత్రం ఇస్తుంది.

: q_n=-\frac{\kappa_{ni}}{\mu}\left(\partial_i p -\rho g_i\right). 
సమదైశిక పోరస్ మీడియా లో పారగమ్యత టెన్సర్ ఆఫ్-వికర్ణ అంశాలు సున్నా \kappa_{ij}=0, i\neq j వికర్ణంగా అంశాలు ఒకేలా ఉంటాయి, సాధారణ రూపం పొందవచ్చు
: \boldsymbol{q}=-\frac{\kappa}{\mu}\left(\boldsymbol{\nabla} p -\rho \boldsymbol{g}\right).

## మూలాలు

వర్గం:భౌతిక శాస్త్రం
లాప్లాస్ సమీకరణం

## లాప్లాస్ సమీకరణము

గణితశాస్త్రంలో, లాప్లాస్‌యొక్క సమీకరణం రెండో ఆర్డర్ పాక్షిక అవకలన సమీకరణం. మొదట దాని లక్షణాలను అధ్యయనం చేసిన పియర్-సైమన్ లాప్లాస్ (Pierre-Simon Laplace) పేరు వీటికి పెట్టబడింది.
:   \nabla^2 \varphi = 0  \qquad\mbox{or}\qquad \Delta\varphi = 0
ఇక్కడ ∆&nbsp;=&nbsp;∇2 లాప్లాస్ఆపరేటర్, φ స్కేలార్ ఫన్క్షన్.

లాప్లాస్ సమీకరణం, పాయిజన్ సమీకరణం దీర్ఘవృత్తాకార పాక్షిక అవకలన సమీకరణాల అత్యంత సాధారణ ఉదాహరణలు. లాప్లాస్సమీకరణం పరిష్కారాల యొక్క సాధారణ సిద్ధాంతం సంభావ్య సిద్ధాంతం అంటారు. లాప్లాస్ సమీకరణానికి కొన్ని పరిష్కారాలు హార్మోనిక్ఫంక్షన్. వీటిని కచ్చితంగా విద్యుత్ గురుత్వాకర్షణ, ద్రవం శక్మం ప్రవర్తన వివరించడానికి ఉపయోగించవచ్చు ఎందుకంటే విజ్ఞానశాస్త్రం యొక్క అనేక రంగాలలో, విద్యుదయస్కాంతత్వం, ఖగోళశాస్త్రం, ద్రవడైనమిక్స్రంగాలలో ఇవి ముఖ్యమైనవి. వేడి ప్రసరణ యొక్క అధ్యయనంలో, లాప్లాస్ మీకరణం స్థిరమైన వేడి సమీకరణం ఉంది.

### నిర్వచనము

మూడుకోణాలలో
1)	కార్టీసియన్ అక్షాంశాలలో
:  \Delta f = \frac{\partial^2 f}{\partial x^2 } + \frac{\partial^2 f}{\partial y^2 } + \frac{\partial^2 f}{\partial z^2 } = 0.

2)	స్థూపాకార అక్షాంశాలలో
:\Delta f=\frac{1}{r} \frac{\partial}{\partial r} \left( r \frac{\partial f}{\partial r} \right) + \frac{1}{r^2} \frac{\partial^2 f}{\partial \phi^2} + \frac{\partial^2 f}{\partial z^2} =0

3)	గోళాకార అక్షాంశాలలో
:  \Delta f = \frac{1}{\rho^2}\frac{\partial}{\partial \rho} \left(\rho^2 \frac{\partial f}{\partial \rho}\right) + \frac{1}{\rho^2 \sin\theta} \frac{\partial}{\partial \theta} \left(\sin\theta \frac{\partial f}{\partial \theta}\right) + \frac{1}{\rho^2 \sin^2\theta} \frac{\partial^2 f}{\partial \varphi^2} =0.

4)	కర్వ్ లీనియరు అక్షాంశాలలో
:  \Delta f =\frac{\partial}{\partial \xi^j}\left(\frac{\partial f}{\partial \xi^k}g^{ki}\right) + \frac{\partial f}{\partial \xi^j} g^{jm}\Gamma^n_{mn} =0,
లేదా
: \Delta f = \frac{1}{\sqrt} \frac{\partial}{\partial \xi^i}\!\left(\sqrtg^{ij} \frac{\partial f}{\partial \xi^j}\right) =0, \qquad (g=\mathrm{det}\{g_{ij}\}).

### సరిహద్దునియమాలు
:లాప్లాస్  సమీకరణం యొక్క పరిష్కారాలుసమీకరణం సంతృప్తి ఉన్న డొమైన్ పరిధిలోని విశ్లేషణాత్మకంగా ఉంటాయి.ఏ రెండు విధులు లాప్లాస్ యొక్క సమీకరణం పరిష్కారాలను ఉంటే వాటి మొత్తం కూడా ఒక పరిష్కారం ఉండాలి.ఈ లక్షణాలను నియమక సూత్రం అంటారు.
:లాప్లాస్ ఆపరేటర్ వేడి సమీకరణం లో కనిపిస్తుంది కాబట్టి, ఈక్రింది విధంగా ఈ సమస్యకు ఒక భౌతిక అంచనా చేయవచ్చు:సరిహద్దు స్థితిలో ఇచ్చిన వివరాల ప్రకారం డొమైన్ యొక్క సరిహద్దు మీద ఉష్ణోగ్రత పరిష్కరించబడింది .

:ఎలెక్ట్రోస్టాటిక్స్లో లాప్లాస్‌ సమీకరణం
:E=-\nabla V

ఖాళీప్రదేశంలో ఏ ఎలెక్ట్రో సంభావ్య లాప్లాస్‌ సమీకరణం అయినా సున్నాకు సమానంగా ఉండాలి. విద్యుత్‌పొటాన్షియలో ఒక్క ప్రవణతతో విద్యుత్‌ క్షేత్ర విలువ తెలుసును.
ఆవేశసాంద్రత, విద్యుత్ పొటన్షియల్ సబంధించినపాయిజన్‌యొక్క సమీకరణం పొందటానికి విద్యుత్ క్షేత్ర విభేదం తీసుకోవాలి.
:\nabla^2V = -\frac{\rho}{\varepsilon_0}
ఖాళీస్థలంలో (ρ = 0) పాయిజన్ సమీకరణం లాప్లాస్‌ సమీకరణంగా మార్చబడింది.

వర్గం:హరాత్మక ప్రమేయాలు
వర్గం:సమీకరణములు
వర్గం:భౌతిక శాస్త్రం
చెలియలి కట్ట

right|thumb|300px|నవల ముఖచిత్రం
విశ్వనాథ సత్యనారాయణ 1935లో వ్రాసిన నవల. చలం వ్రాసిన మైదానం నవలను ఖండిస్తూ రాసిన నవలగా ఇది తెలుగు సాహిత్యంలో ప్రసిద్ధి చెందింది. మొట్టమొదట ఇది ఆంధ్రపత్రికలో ధారావాహికగా వెలువడింది. ఆపైన దాదాపుగా 12 ముద్రణలు పొంది ప్రాచుర్యమైనది.
## నవల నేపథ్యం
చలం స్త్రీ స్వేచ్ఛకు అనుకూలంగా, సమాజం వ్యక్తుల జీవితాలపై చేసే కట్టుబాట్లకు వ్యతిరేకంగా రాసిన నవల మైదానం చాలా సంచలనం సృష్టించింది. మైదానం నవలను చలం 1925లో రాశారు. ఆ నవలలో భావాలు విశృంఖలతకు దారితీస్తాయంటూ కొందరు సంప్రదాయానుకూలురు ఆక్షేపించారు. అయితే కట్టుబాటు లేని స్వేచ్ఛ ప్రమాదకరమని అది వ్యక్తినీ, సంఘాన్నీ పతనం వైపుకు నడిపిస్తుందని విశ్వనాథ సత్యనారాయణ వ్రాసిన ఈ చెలియలి కట్ట నవల మైదానాన్ని ఖండిస్తూ రాసిందనే భావిస్తూంటారు. మైదానం వెలువడ్డ పది సంవత్సరాలకు విశ్వనాథ సత్యనారాయణ చెలియలికట్ట వెలుగుచూసింది.
నవలను విశ్వనాథ సత్యనారాయణ 1935లో రచించారు. దీన్ని ఆయన ఆశువుగా చెప్తూండగా విశ్వనాథ సత్యనారాయణ పెద్ద అల్లుడు గుంటూరు సుబ్బారావు లిపిబద్ధం చేశారు. ఆపైన 1935లోనే ఆంధ్రపత్రికలో ధారావాహికగా వెలువడి సంచలనం సృష్టించింది. తర్వాత పుస్తకరూపంలో ప్రచురితమై 2015 వరకూ దాదాపుగా 12 ముద్రణలు పొందింది.

## ఇతివృత్తం
## ప్రభావాలు
నవలను విశ్వనాథ సత్యనారాయణ చలం రాసిన మైదానం నవలకు వ్యతిరేకంగా వ్రాశారని పలువురు పేర్కొన్నారు. మైదానం నవలలో అమీర్-రాజేశ్వరి జంటలాగానే రత్నావళి-రంగడు జంటను ఏర్పరిచి వారి ద్వారా చివరకు మైదానంలో ప్రతిపాదించిన విలువలు మన సమాజానికి పనికిరావని చెప్పించారంటూ సాహిత్య విమర్శకులు భావించారు. పిక్చర్ ఆఫ్ డోరియన్ గ్రే నవలలో తనకన్నా తక్కువ జ్ఞానం ఉన్నవారిని తమ వాక్చాతుర్యంతో తన మార్గానికి ఒప్పించి, తన మార్గానికి మళ్లించి, చివరికి ఆ వ్యక్తి జీవితం భ్రష్టమైనాకా తన అసహాయతను ప్రకటించడమనే కథాసంవిధానాన్ని కొంతవరకూ ఈ నవలకు విశ్వనాథ అనుసరించివుంటారని పోలాప్రగడ సత్యనారాయణమూర్తి భావించారు.
## మూలాలు

## బయటి లంకెలు
వర్గం:విశ్వనాథ సత్యనారాయణ రచనలు
వర్గం:తెలుగు నవలలు